בילי מוסקונה לרמן מראיינת את אבא אבן בביתו לתוכנית בילי בדרכים
**בילי מוסקונה-לרמן** (נולדה ב-1956) היא מגישת טלוויזיה ועיתונאית ישראלית.

ביוגרפיה
--------

בילי מוסקונה-לרמן נולדה וגדלה בראשון לציון, למדה בגימנסיה הריאלית, שירתה בצה"ל ביחידה 8200 של חיל המודיעין. היא בעלת תואר ראשון בפילוסופיה ובפסיכולוגיה באוניברסיטת בר-אילן, החלה לימודי קולנוע לתואר שני באוניברסיטת תל אביב, וסיימה תואר שני בלימודי מגדר באוניברסיטת בר-אילן.

מיד לאחר שירותה הצבאי החלה לכתוב במוסף סופשבוע ובמוסף הפוליטי של מעריב כשהיא כותבת בענייני חברה, מגדר וראיונות אישיים. ב-2003, לאחר מותה של רייצ'ל קורי, עשתה כתבה פוליטית כשהיא מחופשת לעיתונאית צרפתיה, נכנסה לרפיח, חיה שם ארבעה ימים והייתה היחידה שתיעדה את המצור ברפיח.

בילי מוסקונה-לרמן הופיעה לראשונה בטלוויזיה ב-1992, שהגישה את תוכנית הראיונות "חדרי חדרים" בערוץ 2 הניסיוני. עם הקמת ערוץ 2 המסחרי בסוף 1993 הצטרפה לשידורי קשת בניהולו של דן שילון והגישה את התוכנית "בילי בדרכים", בה היא נסעה ברחבי הארץ וערכה ראיונות.

בשנים 1995–1996 הגישה בשידורי טלעד בערוץ 2 את תוכנית הטלוויזיה הלילית "בילי באוויר".

בשנת 1997 הגישה תוכנית תחקרים בערוץ 8.

בשנים 1999–2005 הגישה בטלוויזיה החינוכית את התוכנית "מבט נשי", תוכנית הטלוויזיה היחידה שתיארה את סדר היום החברתי דרך נקודת מבט פמיניסטית, ובה ניתנה במה לאוכלוסיות המוחלשות של החברה כגון יוצאי אתיופים, עולים מברית המועצות לשעבר וערביי ישראל.

בסוף 2005 החלה להגיש את התוכנית "מבט בשניים", לצד בן כספית, בטלוויזיה החינוכית, בעת שהחלה לשדר בערוץ 23.

בשנת 2011 החלה לכתוב טור דעה באתר הנשים "סלונה". בשנת 2012 עזבה את "מעריב", לאחר כמעט 30 שנות עבודה בעיתון, מאז מפרסמת מדי פעם טורי דעה ב"הארץ".

מוסקונה-לרמן משתתפת בפאנלים טלוויזיוניים ואקדמיים רבים, כדוגמת "פופוליטיקה", בהם היא מביעה עמדה פמיניסטית.

מלמדת במסלול עיתונות כתובה בבית הספר לתקשורת שבמכללה האקדמית ספיר.

מוסקונה-לרמן, גרושה, (מד"ר עודד לרמן) היא אם לשניים.

קישורים חיצוניים
----------------

* מאמרי בילי מוסקונה-לרמן, באתר "הארץ"
* עמיר פריימן, "אני לוחמת בבורות שקשורה באפליית נשים", באתר ynet, 12 במרץ 2013 - ריאיון
* חיים וביטחון: דברי העיתונאית בילי מוסקונה לרנר, סרטון בערוץ "אוניברסיטת תל אביב", באתר יוטיוב (אורך: 12:52)

ממאמריה:

* בילי מוסקונה-לרמן, אלימות יצירתית, באתר nrg‏, 13 באפריל 2011
* בילי מוסקונה-לרמן, איזה גבר - הגבריות הישראלית ביקשה להמיר את היהודי הגלותי, וקיבלה דמות אלימה, באתר nrg‏, 6 ביולי 2012
* בילי מוסקונה-לרמן, נאנסות עירך קודמות, באתר nrg‏, 4 ביוני 2012
* אתר למנויים בלבד בילי מוסקונה-לרמן, דילמת האסירה | האם צריך לסגור את כלא נווה תרצה?, באתר הארץ, 24 באוקטובר 2013
* אתר למנויים בלבד בילי מוסקונה-לרמן, כדי לדעת איך לחיות צריך ללמוד איך למות, באתר הארץ, 9 במאי 2016

הערות שוליים
------------

1. ↑  הייתי מגן חי / בילי מוסקונה-לרמן
2. ↑  נווית זומר, בית מעריב בערוץ 2, חדשות, 28 במאי 1992
3. ↑  רונית הורביץ, דן שתלטן, חדשות, 29 באוקטובר 1993
4. ↑  אביבה קרול, ‏לוח תוכניות חדש ותקוות חדשות בערוץ 8, באתר גלובס, 18 במרץ 1997
5. ↑  אביבה קרול, ‏בילי מוסקונה-לרמן ב"מבט נשי" במקום אורנה בן-דור, באתר גלובס, 23 בספטמבר 1999
6. ↑  רותי זוארץ, ‏החינוכית מחדשת את רצועת השידור של 17:30 בערוץ 2, באתר גלובס, 19 ביוני 2006
7. ↑  באלינט ומאת, שובם של רגע ודודלי, באתר הארץ, 2 בנובמבר 2005
8. ↑  אלכסנדר כץ, הזמרת איה כורם החלה לכתוב אתמול בבלוג אישי במגזין האינטרנט לנשים 'סלונה'. בפוסט מאתמול ביקרה כורם את המצב החברתי מזווית אישית. ב'סלונה' יש בלוגים גם להילה אלפרט, יעל הדר, עינת שרוף, ענת הראל, אבישג רבינר, בילי מוסקונה לרמן, בועז גאון, שי אביבי ועוד. באתר אייס, 16 באוגוסט 2011
9. ↑  נועם שרביט, ‏מציאות מטרידה, באתר גלובס, 3 בדצמבר 2006  
שירי לב-ארי, נשות העולם מתאחדות, באתר הארץ, 5 במרץ 2003  
יוסי דהאן, כנס על חברה, כלכלה ותקשורת, באתר "העוקץ", 21 בדצמבר 2004
10. ↑  נרי ליבנה, המצאת השלושה, באתר הארץ, 24 ביוני 2005